


בבית משפט השלום 								ת.א. 26/
בראשון לציון

תאריך חתימת המסמך: 1.2.26

התובע:                  יהונתן שוהם, ת.ז. 207620279
			ת.ד 117 רבבה, 4483900
			טלפון: 058-6366553
   
ע"י ב"כ עו"ד אריאל פרייברג  (מ"ר 62254) ו/או יגאל רסקין
		מרח' אבא הלל 7 , רמת גן
		טל' : 03-7412358  ,  פקס: 077-3180983
			דוא"ל: office@freiberg-law.com

      – נ ג ד –

הנתבעים:         1.    אמיתי יוסף כהן, ת.ז 213239254
                                 
                           2.    איי.די.אי חברה לביטוח בע"מ
מרחוב אפעל 35, פתח תקוה
טל': 03-5656778;פקס: 03-7569580

			כתב תביעה 

סוג התביעה ונושאה: פלת"ד 

הסעדים המבוקשים: פיצויים בשל נזקי גוף בהתאם לסמכותו של בית משפט נכבד זה.  

סכום האגרה:	839 ₪ (תקנה 34 לתוספת לתקנות בתי המשפט (אגרות), תשס"ז – 2007. 


תיקים קשורים: 	לא קיימים תיקים קשורים. 


[bookmark: _Hlk61960106]				הזמנה לדין (טופס 2 תקנה 10) 

הואיל והתובע הגיש למחוז שיפוט זה כתב תביעה נגדך, המצורף בזאת, אתם מוזמנים להגיש כתב הגנה בתוך 60 ימים מיום שהומצאה לכם הזמנה זו. 

לתשומת ליבכם, אם לא תגיש כתב הגנה לפי תקנה 130 לתקנות סדר הדין האזרחי, התשע"ט – 2018, תהיה לתובע הזכות לקבל פסק דין שלא בפניך. 












חלק 2: 

(1) בעלי הדין : 

1. הנתבע 1, יליד 17/10/2002, היה בכל הזמנים הרלבנטיים לתביעה זו הנוהג ברכב הנושא מספר רישוי 69-624-68 (להלן: "הרכב ").

2. התובע, יליד 18/03/1999, היה בכל הזמנים הרלבנטיים לתביעה זו הנוסע ו/או המשתמש ברכב.

3. הנתבעת 2 הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.


(2) פירוט הסעד המבוקש באופן תמציתי: 

4. התובע נפגע בתאונת דרכים כהגדרתה בחוק הפיצויים לנפגעי תאונות דרכים. הנתבעת ביטחה את השימוש ברכב בו אירעה התאונה בביטוח חובה ועל כן עותר התובע לפצותו בגין הנזקים שנגרמו לו בתאונה.  

5. התובע, צעיר בתחילת דרכו המקצועית, עובד בתחום ההפקות והאירועים מתקשה מאז התאונה ומחמת תוצאותיה בביצוע עבודתו, נזקק להפוגות ממושכות במהלכה נגרמו לו הפסדי שכר ויגרמו לו גם בעתיד.

6. התובע מוגבל מאז התאונה בביצוע פעולות יומיומיות שונות ובניהול משק ביתו, הוא נזקק לעזרת הזולת וימשיך להיזקק לה גם בעתיד. 

7. עקב מגבלותיו הנובעות מהתאונה נזקק התובע לשימוש מוגבר במוניות, ולהסעות מיוחדות, ויזקק לכך גם בעתיד. 

(3) תמצית העובדות הנחוצות לביסוסה של עילת התביעה ומתי נולדה: 

8. בתאריך 23.05.2021, בשעה 04:30, או בסמוך לכך, בכביש 505, בסמוך לצומת "גיתי" היה הרכב מעורב בתאונה בקנימטיקה קשה, והתובע נפגע ונחבל בגופו (להלן: "התאונה").

רצ"ב אישור משטרה ותוצאות שאילתה מקרנית, מסומנות ״כנספח 1״.

9. צוות מד"א שהגיע למקום מצא את התובע כשהוא מוטל על הכביש וסובל מכאבים בחזה וחבלה בראש, הוא פונה כשהוא מקובע ללוח גב וצווארון לבית החולים "בילינסון" בפתח תקווה.

10. התובע התקבל בפרוטוקול טראומה, שם נעשו לו בדיקות דימות שהדגימו שבר בצלע, כמו כן אובחנה בצקתיות בחלל הבטן, בין דופן המעי לריאה והוחלט על השארתו באשפוז לצורך השגחה, מעקב ושיכוך כאב.

11. בחלוף שני ימי אשפוז שוחרר התובע לביתו כשהוא כאוב, בהנחיה להמשך מעקב רפואי, נטילת משככי כאבים, ומנוחה בת 14 יום.

12. נוכח החמרה בכאבים בבית חזה, עם קושי בנשימה, פנה התובע לקבלת טיפול במיון בית החולים בילינסון, שם נבדק וניתן לו טיפול תרופתי לשיכוך כאב. לאחר ביצוע בדיקת דימות נוספת שוחרר לביתו, הוסבר לו על אופן ההחלמה משבר בצלעות והומלץ לו על מעקב אורתופדי ומנוחה.

13. התובע המשיך במעקב רפואי אורתופדי במסגרת הקהילה, בעקבות הימשכות הרגישות והכאבים בגב הוא הופנה לבדיקות דימות נוספות ונטילת תרופות לשיכוך כאב.


רצ"ב תעודות רפואיות, מסומנות "כנספח 2".

14. מאז התאונה סובל התובע מכאבים בבית חזה תחתון, מקושי בנשימה, מכאבים עזים, מקשיי הירדמות ושינה לא רציפה, הוא תלוי בטיפול תרופתי לשיכוך כאב, נזקק לקבלת טיפול רפואי והטיפולים בו צפויים להימשך גם בעתיד. 

15. התובע, עצמאי בתחום הסדנאות, צעיר בתחילת דרכו המקצועית, מתקשה מחמת התאונה ותוצאותיה בביצוע עבודתו נזקק להפוגות ממושכות במהלכה, נגרמו לו הפסדי שכר.

16. מאז התאונה ומחמת תוצאותיה מתקשה התובע בניהול משק ביתו, נזקק לעזרת הזולת ויזקק לה גם בעתיד.

17. עקב מגבלותיו הנובעות מהתאונה, בשים לב לאופי פגיעתו נזקק התובע לשימוש מוגבר במוניות, ולהסעות מיוחדות ויזקק לכך גם בעתיד. 
                       
חלק 3 
1. להלן פירוט נזקי התובע:
1. נזק מיוחד:  
(1)  פגיעה בכושר ההשתכרות בעבר –			          50,250 ₪ 
(2)  עזרת הזולת בעבר –	           				              22,480 ₪  
(3)  הוצאות רפואיות ונסיעות לטיפולים בעבר –	          15,000 ₪ 
(4)  הסעות מיוחדות ושימוש מוגבר במוניות בעבר -            28,250 ₪


2. נזק כללי:
כב' בית המשפט מתבקש לפסוק לתובע פיצוי הולם בגין נזקיו, בין היתר, בראשי הנזק הבאים:
(1) הפסדי השתכרותו בעתיד, על-פי מידת מוגבלותו התפקודית של התובע, או לחילופין, בהתאם לשיעור נכותו הרפואית, לרבות הפסדים בתקופת  הפנסיה.
(2)  עזרת הזולת בעתיד.
(3)  הוצאות רפואיות ופארה רפואיות ונסיעות לטיפולים בעתיד. 	
(4)  הוצאות ניידות בעתיד. 
(5)  פיצוי בגין נזקיו הלא ממוניים של התובע. 

פירוט העובדות המקנות סמכות לבית המשפט:
 
לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת.

הנתבעת חייבת לפצות את התובע בהיותה מבטחת השימוש ברכב במועד התאונה.

אשר על כן, מתבקש כב' ביהמ"ש להזמין את הנתבעת  לדין ולחייבה, לפצות את התובע כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.	









                                                                                          ______________
						               אריאל פרייברג, עו"ד
								          ב"כ התובע



